stanford-oval/wikipedia huggingface dataset:
סטארגירל (סדרת טלוויזיה)
צוות השחקנים והדמויות

ברק בסינג'ר - קורטני וייטמור / סטארגירל, תלמידת תיכון שמגלה מטה קוסמי רב עוצמה והופך ולוקחת על עצמה את זהותה של סטארגירל, מנהיגת חברת הצדק החדשה של אמריקה.
איווט מונריאל - יולנדה מונטז / ויילדקאט, נערה שהייתה פופולרית עד ששערורייה בתיכון הפכה אותה למנודה ולמושא בושה עבור הוריה הקתולים. מתאגרפת מיומנת שהופכת לחברתה של קורטני ולחברה באגודת הצדק החדשה של אמריקה.
אנג'ליקה וושינגטון - בת' צ'אפל / דוקטור מידנייט, נערה חנונית ומנודה חברתית שהופכת לאחת מחבריה של קורטני ולחברה באגודת הצדק החדשה של אמריקה.
קמרון גלמן - ריק טיילר / איש השעה, נער בעל בעיות שליטה בכעסים ובנו של איש השעה המקורי, רקס טיילר, שהוריו נהרגו בתאונת דרכים מבוימת כשהיה בן שבע. ריק הופך לאחד מחבריה של קורטני ולחבר באגודת הצדק החדשה של אמריקה.
טריי רומנו - מייק דוגן, בנו של פט דוגן ואחיה החורג של קורטני.
ג'ייק אוסטין ווקר - הנרי קינג ג'וניור, כוכב הפוטבול הפופולרי ביותר בתיכון המקומי, שבהמשך מפתח כוחות טלפתיים בדומה לשל אביו, בריינווייב. אמו המנוחה הייתה מרי, אחותו של סילבסטר פמברטון. אבא שלו הרג אותו.
מג דה לייסי - סינדי בורמן / שיב, בתו של דרגון קינג, שירשה ממנו יכולות משופרות ולהבים היוצאים ישירות מפרקי כפות ידיה. בת-זוגו של הנרי קינג ג'וניור, והסטודנטית הפופולרית ביותר בתיכון המקומי, שנחושה ללכת בעקבות אביה.
ניל ג'קסון - ג'ורדן מאקנט / נטיף קרח, מנהיג אגודת אי-הצדק של אמריקה, איש עסקים "חריף" בעל יכולות קריוקינטיים, ומייסד "החלום האמריקאי", משרד האחראי להלעאת הפופולריות של בלו ואלי. ג'קסון חשב בתחילה ש"נטיף קרח" הוא" שם מטופש" שגורם לדמות להישמע כאילו נלקח מ"הפוני הקטן שלי: חברות היא קסם", אך התסריט של ג'ונס עזר להפוך את הדמות לאמינה בעיני ג'קסון.
כריסטופר ג'יימס בייקר - הנרי קינג האב / בריינווייב, חבר באגודת אי-הצדק של אמריקה בעל יכולות טלפתיות, אביו של הנרי קינג ג'וניור ונוירוכירורג מצליח במרכז הרפואי של בלו ואלי. בייקר הצהיר כי הנרי קינג האב הוא "המסכה" של בריינווייב, ואילו בריינווייב הוא "הישות האמיתית."
איימי סמארט - ברברה וייטמור, אמה של קורטני ואשתו של פט דוגן, השואפת לאזן בין הקריירה שלה לחיי הבית.
לוק וילסון - פטריק "פט" דוגן / .S.T.R.I.P.E, אביה החורג של קורטני, שהיה בעברו הסיידקיק של סטארמן. מכונאי ששולט ברובוט גדול ממדים וחבר בחברת הצדק החדשה של אמריקה.
האנטר סנסון - קמרון מאקנט, תלמיד בתיכון המקומי, אמן שאפתן, ובנו של ג'ורדן מאקנט, שמתחבב על קורטני. בהמשך קמרון מפתח כוחות קריוקינטיים בדומה לשל אביו.
צוות השחקנים והדמויות > משני

הנרי תומאס - צ'ארלס מק'ניידר / דוקטור מידנייט, חבר באגודת הצדק המקורית של אמריקה, שהיה בלש וחלוץ רפואי מבריק בעל משקפי ראייה מיוחדים, אליהם הוא הכניס את בינתו המלאכותית, שמסייעת לבת' בתפקידה בתור דוקטור מידנייט החדשה.
אריק גוינס - סטיבן שארפ / המהמר, חבר באגודת אי-הצדק ואמן באמנות ההונאה. שארפ הוא סמנכ"ל הכספים של "החלום האמריקאי" ואדם בעל אישיות אגוצנטרית ומנותקת.
ניל הופקינס - לורנס "קראשר" קרוק / ספורטמאסטר: חבר באגודת אי-הצדק, הנושא כלי נשק בעלי תמות ספורטיביות המאמין שכל היעדים שלו הם חלק ממשחק שצריך לנצח בו. בעליו של חדר הכושר המקומי בבלו ואלי, בעלה של פולה ברוקס, ואביה של ארטמיס קרוק
ג'וי אוסמנסקי - פולה ברוקס / טיגריס, חברה בחברת אי-הצדק, שצדה את בני האדם המסוכנים ביותר בעולם. מורה להתעמלות בתיכון המקומי, אשתו של קראשר ואמה של ארטמיס קרוק.
הינה חאן - אנאיה בוין, מנהלת התיכון המקומי בבלו ואלי, כנרת מיומנת, אמו של אייזיק בוין, שממלאת בסתר את מקומו של בעלה המת, הכנר המקורי, באגודת אי-הצדק של אמריקה.
מארק אשוורת' - ג'סטין / האביר הזורח, שרת מסתורי בתיכון המקומי וחבר במשמר שבעת חיילי הניצחון, הנושא את אקסקליבר.
נלסון לי - ד"ר איטו / דרגון קינג, חבר בחברת אי-צדק, אביה של סינדי ומדען שנוי במחלוקת שמסתיר את פניו מכוסי הקשקשים ומתנסה בניסויים על עצמו ועל מטופליו, שהיה במקור פושע מלחמה יפני ממלחמת העולם השנייה שהוצא להורג כביכול בגין פשעיו.
בנוסף, גם דמותו של סולומון גרנדי, זומבי ענקי וחבר באגודת אי-הצדק של אמריקה. מופיעה באמצעות CGI.
צוות השחקנים והדמויות > אורח

ג'ואל מקהייל - סילבסטר פמברטון / סטארמן, חבר בחברת הצדק המקורית של אמריקה ובעליה של המטה הקוסמי שקורטני מוצאת.
לו פריגנו ג'וניור - רקס טיילר / איש השעה, חבר בחברת הצדק המקורית של אמריקה, וכימאי המכור לאדרנלין עם היכולת להשיג כוח-על למשך שעה אחת ביום באמצעות שעון חול שהמציאסטולטס.
בריאן סטאף - טד גרנט / ויילדקאט, חבר בחברת הצדק המקורית של אמריקה ומתאגרף לשעבר במשקל כבד.
ג'ו קנביץ' - ויליאם זריק / הקוסם, חבר באגודת אי-הצדק של אמריקה בעלת מיומנויות שימוש בקסמים, וחבר מועצה של בלו ואלי.
סינתיה אוונס - דניס זריק, אשתו של ויליאם זריק ואמו של ג'ואי זריק.
אדם אלדריס - מאט האריס, אחיה האלים של ונדי, אשתו של רקס טיילר, ודודו של ריק טיילר, שמונה להיות האפוטרופס של ריק לאחר שרקס וונדי נרצחו על ידי אגודת אי-הצדק של אמריקה.
ג'ף סטולטס - סם קרטיס, אביה של קורטני ובן זוגה לשעבר של ברברה, שמנסה להתחבר מחדש לקורטני עשור לאחר היעלמותו.
סטלה סמית' - ארטמיס קרוק ספורטאית פופולרית בתיכון המקומי ובתם של קראשר קרוק ופולה ברוקס.
אשלי וינפרי - ג'ני ויליאמס, חברתה הטובה ביותר של סינדי בורמן, וראש המעודדות של התיכון.
ויל דיוזנר - ג'ואי זריק, בנו של ויליאם זריק, ששואף להיות קוסם.
מקס פרנץ - אייזיק בוין, מוזיקאי מחונן ובנה של אנאיה בוין.
קרון מור - ברידג'ט צ'אפל, אמה של בת', העובדת כרופאה במרכז הרפואי של בלו ואלי.
גילברט גלן בראון - ג'יימס צ'אפל, אביו של בת' ובעלה של ברידג'ט, העובד כאיש עסקים בעל מניות ב"חלום האמריקאי".
לסה וילסון - בובי בורמן, אשתו הנוכחית של דרגון קינג ואמה החורגת של סינדי.
ג'ים פרנץ' - סופוס מקאנט, אביו של ג'ורדן וסבו של קמרון, התומך בתוכניתו של ג'ורדן.
קיי גאלווין - לילי מקאנט, אמו של ג'ורדן וסבתו של קמרון, התומכת בתוכניתו של ג'ורדן.
ג'ונתן בלנקו - אלכס מונטז, אחיה הצעיר של יולנדה, שתומך בה בניגוד לשאר משפחתם.
ג'ון וסלי שיפ - ג'יי גאריק/הפלאש, חבר בחברת הצדק של אמריקה המקורית. מחובר לכוח הספיד בעל מהירות על.
סקירת סדרה

| עונה | עונה | פרקים | פרקים | שודרה לראשונה (ארצות הברית)> הפרק הראשון | שודרה לראשונה (ארצות הברית)> הפרק האחרון |
| --- | --- | --- | --- | --- | --- |
|  | 1 | 13 | 13 | 18 במאי 2020 | 10 באוגוסט 2020 |
|  | 2 | 13 | 13 | 10 באוגוסט 2021 | 2 בנובמבר 2021 |
הפקה > פיתוח

ב-19 ביולי 2018, הוכרז כי שירות הסטרימינג DC Universe (אנ') הזמין לסדרה עונה ראשונה בת שלושה עשר פרקים. התסריט לפיילוט היה עתיד להיכתב על ידי ג'ף ג'ונס, שגם יפיק את הסדרה לצידם של גרג ברלנטי, שרה שכטר ומליסה קרטר. הסדרה תוארה כ"עיבוד מחודש" לדמותה של סטארגירל.
הפקה > כתיבה

ג'ונס תיאר את הסדרה כבעלת טון דומה לסרטי שנות ה-80 כמו "אי.טי. - חבר מכוכב אחר" ו"בחזרה לעתיד". הסדרה נפתחת עם מותם של חבריהם המקוריים של חברת הצדק של אמריקה, ומציגה את הדור הצעיר שהתחיל לפעול למען חברת הצדק של אמריקה. ג'ונס אמר כי "הדרך שלהם לא שלמה. הם לא יודעים איפה הם הולכים להיות או מה הם הולכים להיות. וכך, יש כל מיני טעויות שהם יכולים לעשות ובחירות שהם יכולים לעשות, ומי יודע מה יהיה הגורל האולטימטיבי שלהם?... זה מביא להמון כיף והמון טוויסטים בלתי צפויים." ג'ונס רמז לכך שכמעט כל מי שהיה חבר בחברת אי-הצדק בקומיקס יופיע בסדרה, ושהם יהוו השתקפות לחברי חברת הצדק של אמריקה. בריאיון על חברי חברת הצדק הקלאסיים כמו אלן סקוט וג'יי גאריק, ג'ונס כינה אותם "המדינאים הקשישים" וש"מדברים עליהם" ו"מורשתם... מורגשת לאורך כל הסדרה". היו גם "תוכניות לדברים בעתיד". ברק בסינג'ר חשה כי לצ'ארלס מק'ניידר, דוקטור מידנייט המקורי, יהיה "תפקיד משמעותי" במהלך העונה הראשונה, ואילו ג'ונס הוסיף כי העונה תציג את שבעת חיילי הניצחון כקבוצת גיבורי-העל הראשונה לפני חברת הצדק של אמריקה ותחקור את ההיסטוריה של המטה הקוסמי.
הפקה > ליהוק

בספטמבר 2018, הוכרז כי ברק בסינג'ר לוהקה לדמותה של קורטני וייטמור / סטארגירל. ג'ונס ציין כי תהליך הליהוק לדמותה של סטארגירל היה קשה, ומאות שחקניות נבחנו לתפקיד. על ליהוקה של בסינג'ר, ג'ונס אמר, "מייד... ידעתי שהיא קורטני. יש לה את ההומור, יש לה את ההתלהבות, האנרגיה, האופטימיות המולדת, וברק באמת קולטת את רוחה של סטארגירל." בנובמבר 2018, אנג'ליקה וושינגטון לוהקה לדמותה של בת' צ'אפל / דוקטור מידנייט, איווט מונריאל לוהקה לדמות ה של יולנדה מונטז / ויילדקאט, וכריסטופר ג'יימס בייקר לוהק לדמותו של הנרי קינג / בריינווייב. בחודש שלאחר מכן, ג'וי אוסמנסקי לוהקה לדמותה של פאולה ברוקס / טיגרס, ניל הופקינס לוהק לדמותו של לורנס "קראשר" קרוק / ספורטמאסטר, ונלסון לי לוהק לדמותו של דוקטור איטו / דרגון קינג, חברי חברת אי-הצדק. בינואר 2019, לוק וילסון לוהק לדמותו של פט דוגן / .S.T.R.I.P.E. חודש לאחר מכן, קמרון גלמן לוהק לדמותו של ריק טיילר / איש השעה, יחד עם איימי סמארט שלוהקה לדמותה של ברברה וייטמור, ניל ג'קסון שלוהק לדמותו של ג'ורדן מאקנט / נטיף קרח, טריי רומנו לוהק לדמותו של מייק דוגן, והאנטר סנסון לוהק לדמותו של קמרון מאקנט. בפברואר 2019, ג'ייק אוסטין ווקר לוהק לדמותו של הנרי קינג ג'וניור ומג דה לייסי לוהקה לדמותה של סינדי בורמן.
בדצמבר 2018, לוהקו חברי חברת הצדק של אמריקה, כולם בתפקידים משניים: ג'ואל מק'הייל לוהק לדמותו של סילבסטר פמברטון / סטארמן, לו פרינגו ג'וניור לוהק לדמותו של רקס טיילר / איש השעה, בריאן סטאף לוהק לדמותו של טד גרנט / ויילדקאט, והנרי תומאס לוהק לדמותו של צ'ארלס מק'ניידר / דוקטור מידנייט. באפריל 2019, נודע שהשחקנית הינה חאן לוהקה לתפקיד לא ידוע.
הפקה > צילומים

צילומי העונה הראשונה החלו ב-14 במרץ 2019, עם גלן וינטר כבמאי הפיילוט. סקוט פק היה אחראי על צילומי הסדרה. הצילומים התקיימו ברחבי אזור המטרופולין של אטלנטה, כולל: מרייטה, וירג'יניה – היילנד, דולות, לית'ה ספרינגס, דאלאס, כיכר מריטה, ווסט אנד, תיכון ווסטלאק, מרכז אטלנטה למחקר רפואי, תיכון קמפבל, מחוז פאדינג, סמירנה, קניון ארבור פלייס, וינינגס, מייבלטון, והתיכון המחוזי דאגלס.
הפקה > מוזיקה

ביוני 2019, המלחינה פינאר טופרק חשפה שהיא תלחין את הפסקול עבור הסדרה.
הפצה > שידור

הסדרה עלתה לשידור בשירות הזרמת המדיה DC Universe (אנ') ב-18 במאי 2020. במקור, הסדרה התעתדה לעלות לשידור ב-11 במאי 2020. בנובמבר 2019, הוכרז כי רשת "The CW" תשדר כל פרק למחרת יום שידורו המקורי, כאשר כל פרק יהיה גם זמין בפלטפורמות המקוונות של הרשת לאחר שידורו. הסדרה תעלה לשידור ב-"The CW" ב-19 במאי 2020. הסדרה תשודר באיכות 4K Ultra HD ב-DC Universe (אנ'). הוחלט כי השידור ב-CW יהיה חלקי, כשעד כעשרים אחוז מכל פרק ייחתכו לטובת פרסומות.
עם הפקת עונתה השנייה, הסדרה עתידה להפוך לסדרת מקור רשמית של רשת "The CW".
הפצה > שיווק

ב-7 בדצמבר 2019, הטיזר טריילר הראשון לסדרה הופץ.
ביקורות

עונתה הראשונה של הסדרה קיבלה באתר הביקורות "Rotten Tomatoes" את הציון 90% על סמך 31 ביקורות, עם דירוג ממוצע של 7.33/10. הקונצנזוס הביקורתי של האתר כתב: "כסדרה מהממת המושלמת לכל מי שמחפש מעט תקווה, סטארגירל היא כיף מענג שכל המשפחה יכולה ליהנות ממנו." באתר הביקורות המשוקללות "Metacritic", העונה הראשונה זכתה לציון משוקלל של 68 מתוך 100, על סמך 7 ביקורות, דבר המציין "ביקורות חיוביות לרוב".
פרסים ומועמדויות

| שנה | פרס | קטגוריה | מועמד(ים) | תוצאה | מקור |
| --- | --- | --- | --- | --- | --- |
| 2024 | פרס סאטורן | סדרת גיבורי העל הטובה ביותר | סטארגירל | מועמדות |  |
| 2024 | פרס סאטורן | ההופעה הטובה ביותר של שחקן/ית צעיר/ה בסדרת טלוויזיה | ברק בסינג'ר | מועמדות |  |
יקום החץ

סטארגירל וצוותה הופיעו בקצרה באירוע הקרוס-אובר "המשבר בעולמות האינסופיים" בינואר 2020, במהלכו נחשף כי סטארגירל שוכנת על ארץ-2 החדש, שנוצר במהלך אירועי הקרוס-אובר. סטארגירל הופיעה בעבר בשלושה פרקים במהלך עונתה השנייה של "אגדות המחר", בגילומה של שרה גריי.
ג'ונס ובסינג'ר התלהבו מהרעיון לקיום אירועי קרוס-אוברים משותפים עם יקום החץ. באפריל 2020, אמר ג'ונס, "כרגע הדאגה העיקרית היא לוודא שהסדרה הזאת נהדרת, שהדמויות האלה נהדרות, שיש להם סיפורים משלהן ושהם יקבלו את זמן המסך הראוי ואת הפרקים הנכונים להתפתח בכוחות עצמם. אז בתקווה שבעתיד נוכל לעשות משהו כיף, אבל העונה הראשונה עוסקת בוודאות בהפיכתה של סטארגירל לסדרה הטובה ביותר שהיא יכולה להיות." בסינג'ר הוסיפה כי כבר התקיימו דיונים ראשוניים על קיום קרוס-אובר עם "הפלאש", ושהיא מקווה שהם יצליחו לקיים קרוס-אובר עם מליסה בנויסט ו"סופרגירל".
כלב כריש

| --- | --- |

כרזת הסדרה בעברית
 שיר הנושא:  "Sharkdog Theme"
 סוגה:  חינוכית, קומדיה, הנפשה, הרפתקאות, ילדים, משפחה, פעולה, כיף
 יוצרים:  ג'סין ת'אן דינג
 בימוי:  S' Cephas
 מדבבים:  ראו כאן
 מדבבים בעברית:  ראו כאן
 ארץ מקור:  ארצות הברית ארצות הברית סינגפור סינגפור
 שפות:  אנגלית (דובב לשפות נוספות ביניהן עברית)
 מספר עונות:  3
 מספר פרקים:  21 + ספיישל ליל כל הקדושים
 הפקה
 מפיק:  ג'ון מקנה
 מפיקים בפועל:  ג'סין ת'אן דינג
 חברת הפקה:  One Animation Nickelodeon Animation Studio
 עורכים:  וונג איי קונג, יויון גרנאסיה
 מוזיקה:  גילן שחף (שיר פתיחה בעברית) אלכס גרינגס ודרו סילי (שיר פתיחה באנגלית)
 אורך פרק:  25–26 דקות
 שידור
 רשת שידור:  נטפליקס
 רשת שידור בישראל:  ניק ג'וניור
 תקופת שידור מקורית:  3 בספטמבר 2021 – 27 באפריל 2023
 תקופת שידור בישראל:  11 באוגוסט 2024 – הווה
 קישורים חיצוניים
 דף התוכנית ב-IMDb
כלב כריש (באנגלית: Sharkdog) היא סדרת טלוויזיה אמריקאית מונפשת, שנוצרה על ידי האומן הסינגפורי ג'סין ת'אן דינג. הסדרה שודרה לראשונה בשירות הזרמת המדיה "נטפליקס" ב-3 בספטמבר 2021. בישראל העונה הראשונה שודרה לראשונה בערוץ ניק ג'וניור בדיבוב העברי ב-11 באוגוסט 2024 והסתיימה ב-19 באוגוסט של אותה השנה. בישראל העונה השנייה שודרה בערוץ ניק ג'וניור בדיבוב העברי ב-20 באוגוסט 2024 והסתיימה ב-28 באוגוסט של אותה השנה.
הסדרה חודשה לעונה שנייה, ששודרה לראשונה ב-30 ביוני 2022 ובעונה הזאת ג'ורדן גרשוביץ הפך למחבר הראשי. ב-18 בינואר 2023, הסדרה חודשה לעונה שלישית ואחרונה, ששודרה ב-27 באפריל 2023.
עלילה

עלילותיו של כלב כריש – חציו כלב וחציו כריש שיוצא ביחד עם חברו הילד מקס, לכל הרפתקה מטופשת או מבולגנת ככל שתהיה.
מדבבים

הדיבוב העברי בוים על ידי מעיין קראים, והופק על ידי אפרת אולמן.
| שם הדמות | מדבב/ת במקור | מדבב/ת בעברית |
| --- | --- | --- |
| מקס | ליאם מיטשל | אריאל לינזדן |
| כלב כריש | די בראדלי בייקר | דניאל מגון |
| מר יובל | לא ידוע | דניאל מגון |
| אמא | גרי גריפין | מור קראים |
| אבא | ג'וש מקדרמיט | מייקל רוז (עונות 1–2) |
| אבא | ג'וש מקדרמיט | עמרי רוזנצוויג (עונה 3) |
| מיה | קארי וולגרן | מייה קדוש |
| אוליביה | ג׳ודי אליס לי | בר צדקיהו |
| רויס | אלי מאוג'י | איתי סולומון (עונה 1) |
| רויס | אלי מאוג'י | רותם אייזנר (עונות 2–3) |
| דניס | הנרי קאופמן | עמית מטלון |
| כרסטיניה | ג'ני לורנזו | מיקה בראל |
| אלקי | וילה ג'וניור למנו | יהלי ווטסון |
| קפטן קוויגלי | ליז ברנט | מאיה פלאם |
| ראשת העיר מאקפורד | דונה ג׳יי פולקס | מיה יוהנה מנחם |
| דלילה | קארי וולגרן | מיה יוהנה מנחם |
| מר אינקוול | לא ידוע | אריאל קרן (עונות 1–2) |
| מר אינקוול | לא ידוע | דור סרוגו (עונה 3) |
| גב' וויליאמס | ינטל הוקינס | עדי ארד |
| מר סביצ'ה | לא ידוע | יובל בינדר |
שידור

| עונה | עונה | מספר פרקים | תקופת שידור מקורית ארצות הברית> שידור ראשון | תקופת שידור מקורית ארצות הברית> שידור אחרון | תקופת שידור בישראל ישראל> שידור ראשון | תקופת שידור בישראל ישראל> שידור אחרון |
| --- | --- | --- | --- | --- | --- | --- |
|  | 1 | 7 | 3 בספטמבר 2021 | 3 בספטמבר 2021 | 11 באוגוסט 2024 | 19 באוגוסט 2024 |
|  | 2 | 7 | 30 ביוני 2022 | 30 ביוני 2022 | 20 באוגוסט 2024 | 28 באוגוסט 2024 |
|  | 3 | 7 | 27 באפריל 2023 | 27 באפריל 2023 | יפורסם בהמשך | יפורסם בהמשך |
פרקים > עונה 1

| מספר הפרק בסדרה | מספר הפרק בעונה | שם הפרק בעברית | שם הפרק באנגלית | תאריך שידור מקורי ארצות הברית | תאריך שידור בישראל ישראל |
| --- | --- | --- | --- | --- | --- |
| 1 | 1-א | סנפירים במים | Fins in the Water | 3 בספטמבר 2021 | 11 באוגוסט 2024 |
| 1 | 1-ב | אין כמו בבית | Home Sweet Sharkdog | 3 בספטמבר 2021 | 11 באוגוסט 2024 |
| 1 | 1-ג | להחזיר | Unfetch | 3 בספטמבר 2021 | 11 באוגוסט 2024 |
| 2 | 2-א | בית לכלב כריש | Sharkdoghouse | 3 בספטמבר 2021 | 12 באוגוסט 2024 |
| 2 | 2-ב | יש כלב כריש בגינה | Sharkdog Digs In | 3 בספטמבר 2021 | 12 באוגוסט 2024 |
| 2 | 2-ג | ציידת הכרישים הגדולה | The Great Shark Hunter | 3 בספטמבר 2021 | 12 באוגוסט 2024 |
| 3 | 3-א | כריש, כריש, כריש | Sharks Sharks Sharks | 3 בספטמבר 2021 | 13 באוגוסט 2024 |
| 3 | 3-ב | שכחו את כלב כריש בבית | Sharkdog Home Alone | 3 בספטמבר 2021 | 13 באוגוסט 2024 |
| 3 | 3-ג | מהפך לכלב כריש | My Fair Sharkdog | 3 בספטמבר 2021 | 13 באוגוסט 2024 |
| 4 | 4-א | חפשו את המטמון | Shark Marks the Spot | 3 בספטמבר 2021 | 14 באוגוסט 2024 |
| 4 | 4-ב | מסע הדיג של משפחת פישר | The Fishers Go Fishing | 3 בספטמבר 2021 | 14 באוגוסט 2024 |
| 4 | 4-ג | איפה כלב כריש? | Hide-and-Go-Shark | 3 בספטמבר 2021 | 14 באוגוסט 2024 |
| 5 | 5-א | ירוק בזימים | Green Around the Gills | 3 בספטמבר 2021 | 15 באוגוסט 2024 |
| 5 | 5-ב | סערה בנווה ערפילים | A Storm in Foggy Springs | 3 בספטמבר 2021 | 15 באוגוסט 2024 |
| 5 | 5-ג | על נפיחות וירקות | Poots and Vegetables | 3 בספטמבר 2021 | 15 באוגוסט 2024 |
| 6 | 6-א | שובו של הסהרורי | Return of the Nightwalker | 3 בספטמבר 2021 | 18 באוגוסט 2024 |
| 6 | 6-ב | הרחפן של דניס | Dennis Drones On | 3 בספטמבר 2021 | 18 באוגוסט 2024 |
| 6 | 6-ג | שמרטפית לכלב כריש | The Sharkdogsitter | 3 בספטמבר 2021 | 18 באוגוסט 2024 |
| 7 | 7-א | פחד בפסטיבל הדגים | Fish Fiesta Freakout | 3 בספטמבר 2021 | 19 באוגוסט 2024 |
| 7 | 7-ב | כלב כריש, חלק מהמשפחה | Sharkdog, Family | 3 בספטמבר 2021 | 19 באוגוסט 2024 |
פרקים > עונה 2

| מספר הפרק בסדרה | מספר הפרק בעונה | שם הפרק בעברית | שם הפרק באנגלית | תאריך שידור מקורי ארצות הברית | תאריך שידור בישראל ישראל |
| --- | --- | --- | --- | --- | --- |
| 8 | 1-א | החופש הגדול של כלב כריש | The Sharkdog Days of Summer | 30 ביוני 2022 | 20 באוגוסט 2024 |
| 8 | 1-ב | בלי דגים בבית ספרנו | No Fishes in This School | 30 ביוני 2022 | 20 באוגוסט 2024 |
| 8 | 1-ג | התפרעות | Going Wild | 30 ביוני 2022 | 20 באוגוסט 2024 |
| 9 | 2-א | הפתיחה הלא ממש חגיגית | A Not So Grand Opening | 30 ביוני 2022 | 21 באוגוסט 2024 |
| 9 | 2-ב | מהיר, דגי ועצבני | The Fast and the Fishy | 30 ביוני 2022 | 21 באוגוסט 2024 |
| 9 | 2-ג | התמונה הגדולה | The Big Picture | 30 ביוני 2022 | 21 באוגוסט 2024 |
| 10 | 3-א | כלב כריש על הגובה | Air Sharkdog | 30 ביוני 2022 | 22 באוגוסט 2024 |
| 10 | 3-ב | חולה כמו כלב כריש | Sick as a Sharkdog | 30 ביוני 2022 | 22 באוגוסט 2024 |
| 10 | 3-ג | הסקופ על כלב כריש | The Sharkdog Scoop | 30 ביוני 2022 | 22 באוגוסט 2024 |
| 11 | 4-א | חיית מסיבות | The Party Animal | 30 ביוני 2022 | 25 באוגוסט 2024 |
| 11 | 4-ב | לעבוד כמו כלב כריש | Working Like a Sharkdog | 30 ביוני 2022 | 25 באוגוסט 2024 |
| 11 | 4-ג | כלב כריש כישרוני | Sharkdog's Got Talent | 30 ביוני 2022 | 25 באוגוסט 2024 |
| 12 | 5-א | טירוף המטאורים | Meteor Madness | 30 ביוני 2022 | 26 באוגוסט 2024 |
| 12 | 5-ב | הפרעושים הכי טובים | Pest Friends Forever | 30 ביוני 2022 | 26 באוגוסט 2024 |
| 12 | 5-ג | לישון כמו תינוק | Sleeping Like a Baby | 30 ביוני 2022 | 26 באוגוסט 2024 |
| 13 | 6-א | סביצ'ה לארוחת ערב | Ceviche for Dinner | 30 ביוני 2022 | 27 באוגוסט 2024 |
| 13 | 6-ב | כלב כריש הגולש! | !Surf's Up, Sharkdog | 30 ביוני 2022 | 27 באוגוסט 2024 |
| 13 | 6-ג | כוכב ים נולד | A star Fish ls Born | 30 ביוני 2022 | 27 באוגוסט 2024 |
| 14 | 7-א | כלב כריש נחטף | Sharknapped | 30 ביוני 2022 | 28 באוגוסט 2024 |
| 14 | 7-ב | כלב כריש עושה גלים | Sharkdog Makes a Splash | 30 ביוני 2022 | 28 באוגוסט 2024 |
פרקים > עונה 3

| מספר הפרק בסדרה | מספר הפרק בעונה | שם הפרק בעברית | שם הפרק באנגלית | תאריך שידור מקורי ארצות הברית | תאריך שידור בישראל ישראל |
| --- | --- | --- | --- | --- | --- |
| 15 | 1-א | כרישים, כלבים וכלבים כרישים | Sharks, Dogs and sharkdogs | 27 באפריל 2023 | יפורסם בהמשך |
| 15 | 1-ב | יום כלב כריש | Sharkdoggy Day | 27 באפריל 2023 | יפורסם בהמשך |
| 15 | 1-ג | חריקות ונביחות ליליות | Fins That Go Bump in the Night | 27 באפריל 2023 | יפורסם בהמשך |
| 16 | 2-א | אומנות או גמד גינ-מות | Gnome Is Where the Art Is | 27 באפריל 2023 | יפורסם בהמשך |
| 16 | 2-ב | כלבי השמירה של החדשות | News Hounds | 27 באפריל 2023 | יפורסם בהמשך |
| 16 | 2-ג | כלב כריש נגד כלב כריש | Sharkdog vs. Sharkdog | 27 באפריל 2023 | יפורסם בהמשך |
| 17 | 3-א | על המפה | All Mapped Out | 27 באפריל 2023 | יפורסם בהמשך |
| 17 | 3-ב | כלב כריש על הקרח | Sharkdog on Ice | 27 באפריל 2023 | יפורסם בהמשך |
| 17 | 3-ג | איך ברב עלתה על הגל | How Barb Got Her Groove Back | 27 באפריל 2023 | יפורסם בהמשך |
| 18 | 4-א | דברים סנפירים | Stranger Fins | 27 באפריל 2023 | יפורסם בהמשך |
| 18 | 4-ב | ההרפתקה הביצונית של כלב כריש ומיה | Sharkdog and Mia's Eggcellent Adventure | 27 באפריל 2023 | יפורסם בהמשך |
| 18 | 4-ג | שלג ללא מוצא | Snow Way Out | 27 באפריל 2023 | יפורסם בהמשך |
| 19 | 5-א | בית ספר של כלבלבי כרישים | School of Sharkpups | 27 באפריל 2023 | יפורסם בהמשך |
| 19 | 5-ב | כלבלב הכריש הראשון שלי | How to Train Your Sharkpups | 27 באפריל 2023 | יפורסם בהמשך |
| 19 | 5-ג | חטיפי כרישים ועוגות כלבלבים | Sharkbites and Pupcakes | 27 באפריל 2023 | יפורסם בהמשך |
| 20 | 6-א | כלבלבים בעיר הגדולה | Puptown Funk | 27 באפריל 2023 | יפורסם בהמשך |
| 20 | 6-ב | כלבלב על הגובה | Pup, Pup and Away | 27 באפריל 2023 | יפורסם בהמשך |
| 20 | 6-ג | כרישים על הסירה | Sharks on a Boat | 27 באפריל 2023 | יפורסם בהמשך |
| 21 | 7 | בחזרה לאי | Return to the Island | 27 באפריל 2023 | יפורסם בהמשך |
הסודות של איסטאון

| --- | --- |

 סוגה:  דרמת פשע מותחן
 יוצרים:  בראד אינגלסבי
 כותבים:  בראד אינגלסבי
 בימוי:  קרייג זובל 
 שחקנים:  קייט וינסלט ג'וליאן ניקולסון ג'ין סמארט אנגאורי רייס דייוויד דנמן  ג'ק מולהרן ניל הוף גאי פירס קיילי ספאני ג'ון דאגלס תומפסון ג'ו טיפט אוון פיטרס סוסי בייקון ג'יימס מקארדל
 ארץ מקור:  ארצות הברית 
 שפות:  אנגלית 
 מקום התרחשות:  פנסילבניה 
 מספר עונות:  1 
 מספר פרקים:  7 
 הפקה
 מפיק:  קארן ווקר
 מפיקים בפועל:  פול לי מארק רויבל קרייג זובל קייט וינסלט בראד אינגלסבי גאווין אוקונור גורדון גריי
 חברת הפקה:  Zobot Projects Mayhem Pictures Juggle Productions Low Dweller Productions wiip
 הפצה:  HBO
 עורכים:  איימי אי. דאדלסטון נעמי סאנרייס פילורמו
 אתר צילומים:  ארצות הברית 
 צלמים:  בן ריצ'רדסון
 מוזיקה:  ללה מרצ'יטלי
 אורך פרק:  57–60 דקות
 שידור
 רשת שידור:  HBO 
 רשת שידור בישראל:  HOT HBO סלקום tv Yes
 פורמט (תמונה):  HDTV 1080i
 תקופת שידור מקורית:  18 באפריל 2021 – 30 במאי 2021
 קישורים חיצוניים
 אתר רשמי
 דף התוכנית ב-IMDb
 
הסודות של איסטאון (באנגלית: Mare of Easttown) היא מיני-סדרת דרמת פשע אמריקאית, שנוצרה על ידי היוצר בראד אינגלסבי. המיני-סדרה עלתה לשידור ב-18 באפריל 2021 ברשת "HBO". בישראל, הסדרה שודרה ב-yes, בסלקום tv, וב-HOT.
תקציר העלילה

מר שיהאן היא בלשית מעיירת איסטאון, פנסילבניה, וגיבורה מקומית שזכתה לתהילה לאחר שכיכבה במשחק אליפות הכדורסל התיכוני 25 שנה קודם לכן, שמנסה להתמודד עם חייה האישיים המתפוררים לאיטם – לאחר שהתגרשה, איבדה את בנה שהתאבד וכעת גם נאלצת לנהל קרב משמורת על הזכות לגדל את נכדה, דרו, נגד כלתה המכורה להרואין – תוך כדי ניהול חקירת רציחתה של נערה מקומית. עם זאת, מר גם לא הצליחה לפתור במשך שנה שלמה את פרשת היעלמותה של נערה מקומית אחרת, מה שהוביל לפקפוקם של רבים מבני הקהילה בכישורי הבילוש שלה. תוך כדי החקירה, מר מתחילה לגלות צד אפל בעיירה שהכירה, בו טרגדיות מהעבר ממשיכות להשפיע על חייהם של התושבים.
צוות השחקנים

קייט וינסלט – מר שיהאן, בלשית שמנסה להתמודד עם חייה המתפוררים
ג'וליאן ניקולסון – לורי רוס
ג'ין סמארט – הלן, אמה של מר
אנגאורי רייס – שיבון שיהאן, בתה של מר.
אוון פיטרס – קולין זייבל, בלש צעיר שמצוות לעבודה על החקירה עם מר.
גאי פירס – ריצ'רד ראיין
ג'ק מולהרן – דילן הנשה
קיילי ספאני – ארין מקמנמין, הנערה שאת הירצחה חוקרים מר וקולין.
דייוויד דנמן – פרנק שיהאן, גרושה של מר.
פיליס סומרוויל – בטי קרול
דרו שיד – ג'ף גאבהארט
ג'ון דאגלס תומפסון – פקד קרטר
פטריק מורני – קני מקמנמין
ג'יימס מקארדל – הכומר מארק ברטון
סוסי בייקון – קארי ליידן
ג'ו טיפט – ג'ון רוס
ניל הוף – האב דן הייסטינגס
הפקה > פיתוח

בינואר 2019, דווח כי בראד אינגלסבי, יוצר המיני-סדרה, יהיה אמון על כתיבת כל הפרקים, שיבוימו על ידי הבמאי גאווין אוקונור. בין המפיקים בפועל נמנו אינגלסבי, אוקונור, קייט וינסלט, פול לי, מארק רויבל וגורדון גריי. בינואר 2020, הוכרז כי קרייג זובל יחליף את אוקונור כבמאי ויצטרף לצוות ההפקה כמפיק בפועל.
הפקה > ליהוק

בינואר 2019, הוכרז כי קייט וינסלט לוהקה לתפקיד הראשי במיני-סדרה של רשת "HBO", שהתעתדה להצטלם בפילדלפיה. בספטמבר 2019, הוכרז על ליהוקם של ג'וליאן ניקולסון, ג'ין סמארט, אנגאורי רייס, אוון פיטרס, קיילי ספאני ודייוויד דנמן. באוקטובר 2019, הוכרז על ליהוקם של ג'ון דאגלס תומפסון, פטריק מורני, בן מיילס, קייטי קרייסלר, ג'יימס מקארדל, סוסי בייקון, ג'ו טיפט וניל הוף. בפברואר 2021, הוכרז כי גאי פירס יחליף את מיילס. באותו חודש הוכרז על ליהוקם של מקנזי לנסינג, קייט ארינגטון, רובי קרוז, ג'יימס איסטר ברדפורד, אליסה דייוויס, אניד גרהם, ג'סטין הארט-דאנקלי, איזי קינג, ג'ק מולהרן, אנתוני נורמן, דרו שיד ומדליין וינשטיין.
הפקה > צילומים

צילומי המיני-סדרה החלו בסתיו 2019 בפילדלפיה ובמקומות הסמוכים לה, ובמרץ 2020 נמסר כי הצילומים עדיין בעיצומם, עם תוכניות להמשיך עד אפריל. עם זאת, הצילומים הושבתו מוקדם מהרגיל בעקבות התפרצות מגפת הקורונה בארצות הברית. בתחילת ספטמבר 2020 תחנת חדשות מקומית בפילדלפיה דיווחה כי הצילומים אמורים להתחדש בחודש הקרוב.
מכיוון שעלילת המיני-סדרה מתרחשת בגרסה בדיונית של עיירת איסטאון, צ'סטר קאונטי, פנסילבניה, שם נולד יוצר המיני-סדרה, בראד אינגלסבי, התקיימו דיונים אם להשתמש ב"מבטא דלקו", שהוא אנגלית פילדלפית הנפוצה במחוז דלאוור. וינסלט היא זו שהתעקשה להשתמש במבטא, למרות היותו של המבטא קשה ללמידה במיוחד, מכיוון שהרגישה שהקהילה עצמה היא דמות חשובה בסיפור העלילה, ושהמבטא האותנטי יסייע להדגיש זאת. וינסלט טענה שהיא התקשתה כל כך ללמוד את המבטא עד שהתחשק לה "להשליך דברים".